als_Latn dik_Latn sag_Latn
Linja Gazsjellëse e Trans Anadollit TANAP, projekti më i madh i historisë së Republikës së Turqisë, që tani është kthyer në fokusin e Evropës.
Bashkimi Evropian trokiti dyert e Turqisë për “Dialogun e Nivelit të Lartë të Energjisë”.
Komisioni i BE, deklaroi zyrtarisht se Turqia është një urë dhe qendër natyrore e energjisë.
Zv/Kryetarin e Komisionit të BE, Maros Sefcovic, tha se “Me anë të projekteve TANAP dhe Korridorit Jugor të Gazit, gazi natyror i nevojitur, do të transportohet në mënyrë të sigurt dhe ky projekt është shumë i rëndësishëm nga ky aspekt dhe ka një rëndësi kritike për Bashkimin Evropian”.
Rrjedha e parë e gazit natyror në pjesën turke të projektit 10 miliardë dollarësh planifikohet të nisë në vitin 2018, fillimisht me 16 miliardë metër kub dhe më pas, në vitin 2031, me gjithsej 31 miliardë metër kub. Nga totali i rrjedhës vjetore në TANAP, Turqia do të marrë 6 miliardë metër kub gaz natyror.
Falë vendeve të reja të punës, që do të krijohen nga ndërtimi i TANAP-it, Turqia pritet të përfitojë dhe një vlerë të shtuar prej 50 miliardë dollarësh. Sipas parashikimeve, linja gazsjellëse në fjalë do të krijojë rreth 15 mijë vende pune të reja.
als_Latn als_Latn als_Latn als_Latn als_Latn als_Latn